כשחקן היה ידוע האן בכיבוש שערים ממרחק. הוא זכה שלוש פעמים בגביע אירופה לאלופות כשחקן אייאקס אמסטרדם, ופתח פעמיים בהרכב נבחרת במשחקי גמר מונדיאל, ב-1974 וב-1978. בין השנים 1971 ל-1978, במדי אייאקס ואנדרלכט, זכה האן ב-10 תארים בינלאומיים לקבוצות - שלוש זכיות בגביע אירופה לאלופות, שתי זכיות בגביע אירופה למחזיקות גביע, ארבע זכיות בסופר קאפ האירופי וזכייה אחת בגביע הביניבשתי. הישג זה נשמר כהישג השיא לשחקן 29 שנים, עד שנשבר ב-2007 על ידי פאולו מלדיני מאיטליה.